**FINANČNO NADOMESTILO ZARADI IZPADA DOHODKA PRI REJI DROBNICE**

**ZARADI POSLEDIC DRUGEGA VALA EPIDEMIJE COVID-19**

**ZA OBDOBJE OD 1. OKTOBRA 2020 DO 31. JANUARJA 2021**

**PRAVNA PODLAGA**:

* 116. člen Zakona o interventnih ukrepih za omilitev posledic drugega vala epidemije COVID-19 (Uradni list RS, št. 175/20, 203/20 – ZIUPOPDVE, 15/21 – ZDUOP, [51/21](http://www.uradni-list.si/1/objava.jsp?sop=2021-01-0968) – ZZVZZ-O in [57/21](http://www.uradni-list.si/1/objava.jsp?sop=2021-01-1162) – odl. US)
* Odlok o finančnem nadomestiluzaradi izpada dohodka pri reji drobnice zaradi posledic drugega vala epidemije COVID-19 za obdobje od 1. oktobra 2020 do 31. januarja 2021 (Uradni list RS, št. 73/2021)

**KAJ:** Finančno nadomestilo zaradi izpada dohodka pri reji drobnice zaradi posledic drugega vala epidemije COVID-19 za obdobje od 1. oktobra 2020 do 31. januarja 2021

**KDO:**  Upravičenec je nosilec kmetijskega gospodarstva v skladu z Zakonom o kmetijstvu, ki redi drobnico ter izpolnjuje pogoje za pridobitev finančnega nadomestila.

**POGOJI:** Upravičenec mora za pridobitev finančnega nadomestila izpolnjevati naslednje pogoje:

* oddati mora zbirno vlogo za leto 2021 v skladu z uredbo, ki ureja izvedbo ukrepov skupne kmetijske politike za leto 2021;
* kmetijsko gospodarstvo mora biti na dan uveljavitve odloka vpisano v register kmetijskih gospodarstev;
* v letu 2021 mora biti vpisan v Evidenco imetnikov rejnih živali;
* v Evidenco rejnih živali mora sporočiti podatke o staležu drobnice na dan 1. februarja 2021 in na ta dan imeti najmanj deset ovc oziroma koz;
* na dan uveljavitve odloka ne sme biti v stečaju, prisilni likvidaciji ali osebnem stečaju;
* na dan uveljavitve odloka ne sme imeti neporavnanih davčnih obveznosti in drugih denarnih nedavčnih obveznosti v višini, ki presega 50 eurov;
* na dan 31. decembra 2019 ne sme biti podjetje v težavah;
* ima odprt transakcijski račun v skladu s 35. členom Zakona o kmetijstvu.

**Splošni pogoji za izplačilo finančnega nadomestila:**

* finančno nadomestilo se dodeli v obliki pavšalnega finančnega nadomestila na GVŽ ovc oziroma GVŽ koz;
* upravičencu, ki uveljavlja izredno pomoč za obdobje od 1. oktobra 2020 do 31. januarja 2021 v obliki mesečnega temeljnega dohodka, se finančno nadomestilo zniža za prejeti mesečni temeljni dohodek, razen če upravičencu že ni bilo predhodno znižano finančno nadomestilo po drugem odloku;
* finančno nadomestilo se dodeli za obdobje od 1. oktobra 2020 do 31. januarja 2021.

**VIŠINA:**

* Skupna višina finančnega nadomestila na upravičenca se izračuna tako, da se število GVŽ ovc oziroma število GVŽ koz, sporočenih v Evidenco rejnih živali, na dan 1. februarja 2021, pomnoži z vrednostjo višine pavšalnega finančnega nadomestila, ki znaša 67 eurov na GVŽ ovc oziroma koz.
* Skupni znesek državne pomoči v skladu z oddelkom 3.1 Začasnega okvira ne sme presegati 225.000,00 eurov bruto na upravičenca, dejavnega v primarni kmetijski proizvodnji.
* Isti upravičenec lahko pridobi finančno nadomestilo po odloku le enkrat.
* Finančno nadomestilo se ne dodeli upravičencu, ki je za isti namen že prejel javna sredstva Republike Slovenije ali sredstva Evropske unije.

**POSTOPEK PRIDOBITVE FINANČNEGA NADOMESTILA:**

Agencija RS za kmetijske trge in razvoj podeželja izda na podlagi podatkov iz uradnih evidenc informativno odločbo o izpolnjevanju pogojev najpozneje v 30 dneh od uveljavitve odloka. Upravičenci ne vlagajo zahtevka za dodelitev finančnega nadomestila.

Če upravičenec ugotovi, da je izračun v informativni odločbi nepravilen, lahko v 15 dneh od vročitve odločbe vloži ugovor.